
              MARTFŰ VÁROS POLGÁRMESTERÉTŐL
______________________________________________________________
ELŐTERJESZTÉS 

Védőnői pályázat elbírálására
Tisztelt Képviselő-testület!

Martfű Város Önkormányzatának Képviselő-testülete a Martfű Város egészségügyi ellátásának helyzetéről szóló 41/2011. (IV. 28.) önkormányzati határozatában feladatul tűzte ki  a védőnői szolgálatnál levő üres álláshely betöltését, annak érdekében, hogy a feladatellátás teljes körű legyen. A III. számú védőnői körzet évek óta betöltetlen, a körzet feladatait a másik két körzet védőnői helyettesítésben látják el. 
A védőnői állást 2011-ben megpályáztattuk, a pályázati felhívásra azonban nem jelentkezett egy pályázó sem. Köztudott hogy országosan nagy a védőnő hiány, sok a pályaelhagyó, gyakori hogy  a friss diplomás védőnők a diploma megszerzése után nem a pályán kezdenek el dolgozni. 
A pályázati felhívás közzétételével egyidejűleg más módon is kereste az önkormányzat az állás betöltésének lehetőségét. Érdeklődésünkre jelentkezett, egy tiszaföldvári lakosú 2011-ben a Szegedi Tudományegyetem Egészségtudományi és Szociális Képzési karán sikeresen államvizsgázott védőnő, aki a diploma kiadásához szükséges nyelvvizsga írásbeli részének sikertelensége miatt nem rendelkezett védőnői diplomával. A védőnői állás  csak a védőnői diploma és az azzal együtt kiadott engedély meglétével tölthető be.
Martfű Város Képviselő-testülete 2011. október 27-i ülésén tájékozódott a védőnői üres álláshely betöltése érdekében tett intézkedésekről, és alkalmasnak találta az állásra jelentkezett pályakezdő, nyelvvizsga  hiányában diplomával még nem rendelkező, Martfűn letelepedni kívánó  védőnőt az álláshely betöltésére. A képviselő-testület tudomásul vette hogy az állás betöltése megvalósulhat, amennyiben a nyelvvizsgát leteszi. 
Az álláshelyre jelentkezett, diplomával nem rendelkező jelentkezővel folyamatosan tartottuk a kapcsolatot, aki tájékoztatott arról hogy az ismételt írásbeli nyelvvizsga sem volt sikeres. A továbbiakban újra jelentkezik nyelvvizsgára. 
Martfű város Önkormányzata az állás betöltésének érdekében megkereste a pályaelhagyókat, felkereste a Martfűn élő más településen dolgozó védőnőket, felajánlva a martfűi álláshelyet. A Jász-Nagykun-Szolnok Megyei Kormányhivatal Szolnoki Járási Hivatal Járási Népegészségügyi Intézete vezető védőnőjétől, és Kunszentmártoni Járás vezető védőnőjétől is segítséget kért az állás betöltésével kapcsolatban.
Megkereste az egészségügyi főiskolák védőnői tagozatait, ahol a martfűi álláslehetőségről tájékoztatták a végzős hallgatókat.

A hatályban tartott képviselő-testületi döntés alapján a védőnői állást ismételten meghirdettük a közigálláson és Martfű város  honlapján. A pályázati felhívásra két pályázat érkezett, egy pályázat nem felel meg a pályázati kiírásnak, mivel a  pályázó nem rendelkezik nyelvvizsgával,  a másik pályázat megfelel a pályázati kiírásban előírtaknak. Mind a végzettséget igazoló dokumentumokat, az önéletrajzot, valamint a nyilatkozatot, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul, csatolta a pályázó.
A pályázó a személyes találkozáskor elmondta, hogy amennyiben a képviselő-testület a pályázata alapján megbízza a martfűi védőnői munkakör betöltésére, abban az esetben a jelenlegi munkahelyén a tiszaföldvári védőnői szolgálatnál, előzetes egyeztetés szerint, két hónap felmondási időt kell letöltenie.

Kérem a képviselő-testületet a védőnői pályázat megtárgyalására.

Martfű, 2013. augusztus 22.

